****

ΠΕΤΡΑΚΗ 8 Τ.Κ. 105 63 - ΑΘΗΝΑ ΤΗΛ: 210.32.59.170 – FAX: 210.32.59.169

***Ενημερωτικό Σημείωμα***

**Γενικός & Εποχικά διορθωμένος Δείκτης Κύκλου Εργασιών & Δείκτης Όγκου στο Λιανικό Εμπόριο για το μήνα Ιανουάριο του 2020**

**- Εντυπωσιακή ετήσια αύξηση 10,1% τον Ιανουάριο του 2020 -**

Η Ελληνική Στατιστική Αρχή, ανακοίνωσε τον Γενικό και Εποχικά διορθωμένο ως προς την επίδραση μηνιαίων γεγονότων (π.χ. έναρξη σχολικής περιόδου, θρησκευτικές εορτές, τουριστική περίοδος κ.λ.π) Δείκτη Κύκλου Εργασιών και Δείκτη Όγκου στο Λιανικό Εμπόριο, για το μήνα **Ιανουάριο** του **2020 (έτος βάσης 2015=100,0)**. Ακολουθεί η εξέλιξη των δύο δεικτών με τις ετήσιες και μηνιαίες μεταβολές τους.

***Επισημάνσεις:***

- **Αξιοσημείωτη άνοδο** κατά **10,1% (με τα καύσιμα)** και **κατά 8,9% (χωρίς τα καύσιμα)**, σημείωσε ο τζίρος στο λιανικό εμπόριο σε **ετήσια βάση** το διάστημα Ιανουαρίου 2020/2019.

- Οι μεταβολές του **όγκου πωλήσεων λιανικής** είναι επίσης σημαντικά αυξητικές σε ετήσια βάση (Ιανουάριος 2020/2019) και διαμορφώνονται σε **8,4%** με τα καύσιμα και σε **7,9%** χωρίς αυτά.

- Σε μηνιαία βάση (εποχικά διορθωμένοι δείκτες) καταγράφεται επίσης, σε μικρότερα όμως επίπεδα, **άνοδος** της αξίας (**τζίρος**) των πωλήσεων (Ιανουάριος 2020/Δεκέμβριος 2019), η οποία διαμορφώνεται στο **3,4%** με τα καύσιμα και στο **2,9%** χωρίς αυτά. Η ίδια τάση με σχεδόν την ίδια ένταση καταγράφεται και για τον **όγκο πωλήσεων** στο Λιανικό εμπόριο (Ιανουάριος 2020/Δεκέμβριος 2019) τόσο με τα καύσιμα **(+3,3%)** όσο και χωρίς αυτά **(+2,8%).**

*Σημείωση: Για τη διεξαγωγή ασφαλέστερων συμπερασμάτων ενδείκνυται για* ***ετήσιες συγκρίσεις*** *(μεταξύ διαφορετικών ετών) να χρησιμοποιούνται τα στοιχεία του Γενικού ΔΚΕ & ΔΟ, ενώ για τις αντίστοιχες* ***μηνιαίες*** *τα δεδομένα του εποχικά διορθωμένου ΔΚΕ & ΔΟ.*

**1. ΔΕΙΚΤΗΣ ΚΥΚΛΟΥ ΕΡΓΑΣΙΩΝ ΣΤΟ ΛΙΑΝΙΚΟ ΕΜΠΟΡΙΟ:**

**Α. Εποχικά διορθωμένος ΔΚΕ** *(για μηνιαίες συγκρίσεις)*

• Η **μηνιαία μεταβολή** αυτών των δεικτών έχει ως εξής: Ο εποχικά διορθωμένος Δείκτης Κύκλου Εργασιών στο Λιανικό Εμπόριο του μηνός **Ιανουαρίου 2020,** σε σύγκριση με τον **Δεκέμβριο του 2019,** παρουσίασε: Με τα καύσιμα **αύξηση 3,4%** και χωρίς αυτά **άνοδο κατά 2,9%.**

**Β. Γενικός ΔΚΕ** *(για ετήσιες συγκρίσεις)*

• Ο Γενικός Δείκτης Κύκλου Εργασιών στο Λιανικό Εμπόριο του μηνός **Ιανουαρίου 2020,** (**χωρίς τα καύσιμα**), σε σύγκριση με τον αντίστοιχο του **Ιανουαρίου 2019,** εμφάνισε **άνοδο 8,9%** έναντι **υποχώρησης 2,3%** πουσημειώθηκε κατά την αντίστοιχη σύγκριση του έτους 2019 προς το 2018.

• Ο Γενικός Δείκτης Κύκλου Εργασιών στο Λιανικό Εμπόριο του μηνός **Ιανουαρίου 2020** (**με τα καύσιμα**) σε σύγκριση με τον αντίστοιχο Δείκτη του **Ιανουαρίου 2019**, παρουσίασε **σημαντική** **ενίσχυση** **10,1%,** έναντι **πτώσης 2,6%** που σημειώθηκε κατά την αντίστοιχη σύγκριση του έτους 2019 προς το 2018.

**2. ΔΕΙΚΤΗΣ ΟΓΚΟΥ ΣΤΟ ΛΙΑΝΙΚΟ ΕΜΠΟΡΙΟ:**

**Α. Εποχικά διορθωμένος ΔΟ** *(για μηνιαίες συγκρίσεις)*

• Η **μηνιαία μεταβολή** των δεικτών έχει ως εξής: Ο εποχικά διορθωμένος Δείκτης Όγκου στο Λιανικό Εμπόριο του μηνός **Ιανουαρίου 2020,** σε σύγκριση με εκείνον του **Δεκεμβρίου του 2019,** παρουσίασε με τα καύσιμα **βελτίωση 3,3%** και χωρίς αυτά **άνοδο κατά 2,8%.**

**Β. Γενικός ΔΟ** *(για ετήσιες συγκρίσεις)*

• Ο Γενικός Δείκτης Όγκου στο Λιανικό Εμπόριο του μηνός **Ιανουαρίου 2020 (χωρίς τα καύσιμα)**, σε σύγκριση με τον αντίστοιχο Δείκτη του **Ιανουαρίου 2019**, εμφάνισε **αύξηση 7,9%,** έναντι **υποχώρησης** κατά **3,5%** που σημειώθηκε κατά την αντίστοιχη σύγκριση του έτους 2019 προς το 2018.

• Συμπεριλαμβανομένων των καυσίμων ο Γενικός Δείκτης Όγκου στο Λιανικό Εμπόριο**,** του μηνός **Ιανουαρίου 2020**, σε σύγκριση με τον αντίστοιχο Δείκτη του **Ιανουαρίου 2019, αυξήθηκε** κατά **8,4%,** έναντι **πτώσης** **3,2%** που σημειώθηκε κατά την αντίστοιχη σύγκριση του έτους 2019 προς το 2018.

|  |  |  |
| --- | --- | --- |
| **ΑΝΑΛΥΣΗ ΑΝΑ ΥΠΟΚΑΤΗΓΟΡΙΑ ΛΙΑΝΙΚΟΥ ΕΜΠΟΡΙΟΥ** | **ΜΕΤΑΒΟΛΗ**  **ΓΕΝΙΚΟΥ** **ΔΚΕ** *(ετήσιες μεταβολές)* | **ΜΕΤΑΒΟΛΗ**  **ΓΕΝΙΚΟΥ****ΔΟ***(ετήσιες μεταβολές)* |
| **Ιανουάριος**(2020/2019) | **Ιανουάριος**(2020/2019) |
| **Γενικός Δείκτης** |  **10,1%** |  **8,4%** |
| **Γενικός Δείκτης***(εκτός καυσίμων & λιπαντικών)* | **8,9%** |  **7,9%** |
| Μεγάλα καταστήματα τροφίμων | 5,5% |  3,9% |
| Πολυκαταστήματα | 1,0% | 1,6% |
| Καταστήματα καυσίμων και λιπαντικών αυτοκινήτων |  15,7% | 7,0% |
| Καταστήματα τροφίμων, ποτών και καπνού |  4,0% |  2,5% |
| Καταστήματα  φαρμακευτικών – καλλυντικών   |  16,3% | 14,5% |
| Καταστήματα  ένδυσης – υπόδησης | 11,0% | 11,7% |
| Καταστήματα επίπλων – ηλεκτρικών ειδών-οικιακού εξοπλισμού | 17,5% | 19,5% |
| Καταστήματα βιβλίων –χαρτικών και λοιπών ειδών |  12,7% | 14,3% |
| Πωλήσεις εκτός καταστημάτων | 24,4% | - |

|  |  |  |
| --- | --- | --- |
| **ΑΝΑΛΥΣΗ ΑΝΑ ΥΠΟΚΑΤΗΓΟΡΙΑ ΛΙΑΝΙΚΟΥ ΕΜΠΟΡΙΟΥ** | **ΜΕΤΑΒΟΛΗ**  **ΕΠΟΧΙΚΑ ΔΙΟΡΘΩΜΕΝΟΥ****ΔΚΕ***(μηνιαίες μεταβολές)* | **ΜΕΤΑΒΟΛΗ**  **ΕΠΟΧΙΚΑ ΔΙΟΡΘΩΜΕΝΟΥ****ΔΟ***(μηνιαίες μεταβολές)* |
|  **Ιανουάριος 2020/****Δεκέμβριος 2019** |  **Ιανουάριος 2020/****Δεκέμβριος 2019** |
| **Γενικός Δείκτης** | **3,4%** |  **3,3%** |
| **Γενικός Δείκτης***(εκτός καυσίμων & λιπαντικών)* | **2,9%** |  **2,8%** |
| Μεγάλα καταστήματα τροφίμων | 2,5% |  2,8% |
| Πολυκαταστήματα | -1,0% |  -1,4% |
| Καταστήματα καυσίμων και λιπαντικών αυτοκινήτων |  3,3% |  2,0% |
| Καταστήματα τροφίμων, ποτών και καπνού |  2,9% |  2,6% |
| Καταστήματα  φαρμακευτικών – καλλυντικών   |  17,4% |  18,2% |
| Καταστήματα  ένδυσης – υπόδησης | -1,1% |  1,1% |
| Καταστήματα επίπλων – ηλεκτρικών ειδών-οικιακού εξοπλισμού |  1,0% |  1,1% |
| Καταστήματα βιβλίων –χαρτικών και λοιπών ειδών |  7,8% |  8,2% |
| Πωλήσεις εκτός καταστημάτων |  0,7% | - |